מסעוד הכהן (פרחי כהונה)

הרב מסעוד הכהן (ה'תרנ"ג 1893 - כ"ט ניסן ה'תש"י 1950) היה רבה של תמושנת שבאלג'יריה וראש הישיבה בעיר. מחבר שו"ת פרחי כהונה.

 תולדות חייו 
נולד בתאפילאת שבמרוקו לרבי אליהו הכהן ואמו עזיזה לבית משפחת אדהן. למד בישיבתו של גיסו רבי דוד אביחצירא בעיר.אור המערב חוברת יד, אלול תשע"ה, עמ' צז. עם פטירת רבו בשנת ה'תר"פ, התפזרו מספר תלמידים לשמש מורי הוראה בערים שונות. רבי מסעוד התבקש לכהן בעיר תמושנת שבאלג'יריה, לאור המלצתו של הרב משה מאיר חי אליקים לאנשי העיר, לבחור את רבי מסעוד לרבם. עם הגיעו לעיר, קירב אליו את רבי דוד אבן כליפא הצעיר ממנו, והקים עמו ישיבה בעיר. לישיבה הועברה ספרייתו התורנית של הרב חיים אלכבאש, רבה הקודם של העיר.ראו בספר גאוני משפחת אביחציאר חלק ב עמ' 192-3. הרב מסעוד לימד תלמידים במקום. מבין תלמידי הישיבה נמנה הרב פנחס טבול (רבה של מסקרה).

רבי מסעוד עמד בקשרי מכתבים עם רבנים שונים מצפון אפריקה, כדוגמת רבי דוד הכהן סקלי,ראו מכתב בספר ריח ניחוח עמ' 606-8. רבי יוסף משאש,שו"ת מים חיים מהד' תשע"ח, חלק מים קדושים, סימן רפז. רבי יחייא אמסלם,מעשה חייא, עמ' 110. הרב משה מאיר חי אליקים,ראו למשל בספר גאוני משפחת אביצירא חלק ד, עמ' 528. ורבי יצחק אלמליח רבה של תלמסאן.ראו בספר שיח יצחק אורח חיים סימן א.

עקב פנייתם של יהודי אוראן לרבי מסעוד שיכהן אצלם כאב בית הדין, נעתר לבקשתם, ובשנת ה'תש"ד עקר לאוראן.הקדמת הרב דוד אבן כליפא לשו"ת פרחי כהונה, מהדורה שנייה. לא ברור אם שימש בפועל כאב בית הדין. ככל הנראה חולי השיתוק שפקד אותו מנע אותו מלכהן בפועל בתפקיד.ראו בספר גאוני משפחת אביחצירא חלק ב עמ' 194.

נפטר בכ"ט ניסן ה'תש"י, ונקבר באוראן לצד קברו של רבי דוד הכהן סקלי.

 דרכו ההלכתית 
התאפיין בהתמודדותו עם שאלות חדשות בעקבות העת החדשה. מבין פסיקותיו, יש לציין את שיטתו המקילה בגיור, במקרה שיהודי חי עם גויה או להפך, והצד היהודי רוצה לגייר את הצד הגוי, שיש לקבלם לגיור. אף שברור שלא ישמרו תורה ומצוות באופן מלא. הוא מבאר את פסיקתו, שיש לגייר בכדי להציל את היהודי שלא יתבולל, ולא יעבור על איסורי עריות שונים. וכן בשביל להציל את זרעו של היהודי שלא יתחלל בגוים.פרחי כהונה אבן העזר, סימן י. ראו גם במכתבו בספר ריח ניחוח עמ' 606. כמו כן היקל בגיורי קטינים, אף על פי שהאם לא רצתה להתגייר.פרחי כהונה יורה דעה לז.

כמו כן מפורסם בקרב חכמי אלג'יריה, שרבי מסעוד הורה שקטן שהתחנך לתפילין עולה לתורה אף בימי שני וחמישי. ופסקו התקבל אצל חכמי אלג'יריה.ע"פ פסקו בשו"ת פרחי כהונה סימן כב. ראו שיח יצחק (אלמליח) או"ח סימן א, דרכי דוד (אבן כליפא) או"ח סימן יט.

 חיבוריו 
שו"ת פרחי כהונה על ארבעת חלקי השולחן ערוך נדפס בשנת ה'תש"ח בקזבלנקה.
לקט תשובות ודרשות - בכתב יד.

 לקריאה נוספת 
 שלמה זלמן מייארה, ספר גאוני משפחת אביחצירא, חלק ב עמ' 184–195.

 הערות שוליים 

קטגוריה:רבנים אלג'יראים
קטגוריה:ילידי 1893
קטגוריה:נפטרים ב-1967